b'\n_START_ARTICLE_\nAngoul\xc3\xaame\n_START_SECTION_\nZgodovina\n_START_PARAGRAPH_\nAngoul\xc3\xaame (Iculisma ali Ecolisna, kasneje Angoulesme),  prvotno vizigotsko mesto, je bil leta 507 zavzet s strani frankovskega kralja Klodvika. V 9. stoletju so ga oplenili Normani. _NEWLINE_Med stoletno vojno je bil s sporazumom v Br\xc3\xa9tignyju leta 1360 predan Angle\xc5\xbeem. Ob francoskem zavzetju 13 let kasneje je mesto pridobilo \xc5\xa1tevilne privilegije. Med verskimi vojnami je bil pogosto na udaru, zlasti ob njegovem zavzetju s strani protestantov v letu 1568._NEWLINE_Grofija Angoul\xc3\xaame je bila ustanovljena v 9. stoletju, eden prvih grofov pa je bil William Taillefer; njegovi potomci so dr\xc5\xbeali titulo vse do konca 12. stoletja. Za njimi jo je s poroko z Izabelo, h\xc4\x8derjo grofa Adh\xc3\xa9marja, v posest dobil angle\xc5\xa1ki kralj Ivan Brez zemlje, po Izabelini naknadni poroki s Hugom X. (1220) pa je pre\xc5\xa1la v roke Marche\xc5\xa1kim grofom. S smrtjo Huga XIII. je pripadla francoski kroni (1302). V letu 1394 se je grofije polastila Orleanska hi\xc5\xa1a, katere njen \xc4\x8dlan, Franc I., je postal v letu 1515 novi francoski kralj. Grofija je bila na ra\xc4\x8dun njegove matere Luize Savojske, povi\xc5\xa1ana v vojvodstvo. Kot kronska zemlja je kasneje pripadla ve\xc4\x8d vladajo\xc4\x8dim hi\xc5\xa1am. Njen poslednji vojvod Louis-Antoine, najstarej\xc5\xa1i sin Karla X., je umrl leta 1844.'